A javítással 1942 februárjában lettek készen, március 3-án pedig hazaindult Portsmouth-ba, ahol április folyamán befejezték azokat a munkákat, amiket az USA-ban nem tudtak elvégezni; ezek közé tartozott többek között a Type 273-as, 284-es és 285-ös radarok beépítése. Május 2-án viszont ismét szolgálatba állt a Hazai Flottánál, és főleg Északi-tengeri őrjáratokat és konvojkíséreti feladatokat látott el. Július 3-án csatlakozott a USS "Washington", a "Duke of York", a "Victorious", a "Nigeria" és a "Cumberland" alkotta erőhöz, mely a PQ–17-es konvojt kísérte Arhangelszkbe. A konvoj kudarca után visszatért Scapa Flow-ba a többi Hazai Flottához tartozó hajóval együtt.